אורי לבוביץ

מיקום הקבר ב[[בית הקברות הצבאי בהר הרצל: גוש: ד, חלקה: 3, שורה: 10, קבר: 3}}]]
קברו של אורי לבוביץ בהר הרצל עם המצבה הזמנית, חודש לאחר שנהרג, יולי 1967
אורי לבוביץ בחגיגת בר מצווה, 1959
אורי לבוביץ בתיכון עמל עבודה במסגריה, 1960–1963
מעמד נר הזיכרון בקיבוץ גדות האותיות "לזכרם" נעשו על ידי אורי לבוביץ במסגריה ב-1967
הוריו של אורי, טובה ויצחק ליד הגלעד הספונטני הזמני שהוקם בגבעת התחמושת, בסיור למשפחות שכולות שהתקיים לאחר חודש ממועד הקרב. לסיור צורפו מפקדי היחידה שגויסו ליום מילואים, ונתנו הסבר בסיסי על התנהלות הקרב. יולי 1967
אורי לבוביץ במדי חייל, 1965 לערך
שלט הדרכה המציין את פועלו של אורי לבוביץ בקרב, באתר גבעת התחמושת, 2006
קטע מקיר הנצחה ב[[היכל הזיכרון הממלכתי לחללי מערכות ישראל, חיילים שנהרגו במלחמת ששת הימים, חיילים שנפלו ב-6 ביוני 1967 עם שמו של אורי לבוביץ]]
אורי לבוביץ (גם ליבוביץ) כ"ט בטבת תש"ו – כ"ז באייר תשכ"ז; 31 בינואר 1946 – 6 ביוני 1967) היה חייל צה"ל שעוטר בעיטור המופת על לחימתו בקרב על גבעת התחמושת במלחמת ששת הימים. לבוביץ היה חובש קרבי שעוטר על דבקות במשימה. במשך כל הלחימה טיפל בפצועים, גם באלה שנפגעו ושכבו במקומות חשופים והיו תחת ירי של הלגיון הירדני. לבוביץ נהרג בעת שטיפל בשני חיילים פצועים. הוא נקבר בבית הקברות הצבאי בהר הרצל.

==ביוגרפיה==
אורי לבוביץ, בנם של טובה ויצחק יעקב, נולד בקריית מוצקין ב-1946, למד בבית ספר יסודי "אחדות" בקרית מוצקין, ולאחר מכן בבית ספר מקצועי "עמל" בקריית חיים (נקרא אינטרנשיונל בזמנו), שם למד להיות מסגר. בבית הספר לחניכות למד בחלק מהשבוע ובחלקו השני עבד במפעלי וולקן הנדסה וולאחריו במסגריית גורן שבמפרץ חיפה. בכיתה ט' הצטרף לתנועת "המחנות העולים". הוא היה נער שתקן ומופנם, ותואר מאוחר יותר על ידי חבריו לגרעין ולצבא, כאדם בישן, נחבא אל הכלים, ישר והגון, שבלטה בו אהבת האדם והדאגה לחבר. בשעות הפנאי עסק באיסוף ומיון בולים, ובניית טיסנים.

יחד עם חבריו למחנות העולים, יצא במסגרת גרעין הנח"ל "ירדן" לקיבוץ גדות. גרעין "ירדן" הוכרז בגדות ב-5 באוקטובר 1963. החלטתו של לבוביץ להצטרף לגרעין שמיועד להתיישבות בקיבוץ, נבעה מחיפושיו אחר מסגרת יותר שוויונית. שהייתו בגדות הייתה בתקופה שבה סבל הקיבוץ מהפגזות קשות של הצבא הסורי, וגם הבית בו התגורר נפגע קשות בהפגזות. הוא נהג לכתוב גלויות להוריו, בו תיאר את חוויותיו מההפגזות ורעשי הקרבות להם היה עד.

במיונים לצה"ל התברר שהייתה לו בעיה בריאותית ולכן לא סווג כלוחם. הוא ערער פעמיים ולבסוף גויס ב-24 בינואר 1965, יחד עם חבריו לנח"ל מוצנח. טירונות עבר במחנה 80 ואיתם הלך למחלקת הנח"ל בקיבוץ אשדות יעקב. הוא הוכשר כלוחם בצנחנים, ובנוסף לכך עבר קורס חובשים קרביים. החלטתו ללכת לקורס חובשים קרביים נבעה מרצונו לעזור, הוא הגיע למצבי עימות עם אנשים תוך עמידה על עקרונות הצדק שאימץ לעצמו, שבמסגרתם נענה גם לכל פנייה לעזרה שהופניתה אליו. לקראת סיום שירותו הצבאי, צורף לאימון בערד, שבמסגרתו הוקמה חטיבה 55 שהיא חטיבת צנחנים במילואים שבה שרת לאחר מכן.

לאחר שחרורו מצה"ל ב-20 במרץ 1967, התקבל כחבר בקיבוץ גדות. הוא חזר לעבוד במסגריה בקיבוץ. ליום הזיכרון לחללי מערכות ישראל של שנת 1967 הוחלט בקיבוץ להכין כן לנר זיכרון מפליז שישמש את חברי הקיבוץ, בטקסי יום הזיכרון שהתקיימו בקיבוץ. על גבי בסיס הכן נכתבה המילה לזכרם מפח גס וחלוד. האותיות הוכנו על ידי אורי לבוביץ שוב ושוב עד שהתוצאה השביעה את רצונו. הכן שימש לראשונה בטקס של יום הזיכרון של שנת 1967 שהתקיים ב-ד' באייר, תשכ"ז, 14 במאי 1967, שלושה שבועות לפני מלחמת ששת הימים שבמהלכה נהרג. אורי לבוביץ הספיק להיות חודשיים בלבד בקיבוץ, לפני שגויס למילואים ב-20 במאי 1967 בשל ההיערכות למלחמת ששת הימים.

לבוביץ לחם בקרב בגבעת התחמושת בירושלים במסגרת גדוד 66, בתפקיד החובש המחלקתי. הוא נהרג במהלך הקרב תוך חירוף נפשו בהגשת עזרה ראשונה, וקיבל את אות המופת על גילוי אומץ לב ודבקות במטרה במהלך הקרב.

אורי לבוביץ הובא למנוחת עולמים בבית הקברות הצבאי בהר הרצל בירושלים.

==הקרב על גבעת התחמושת==
תיאור מעשיו של לבוביץ בקרב כחובש קרבי, מופיעים בספר "רפואה בשישה ימים" של חיל הרפואה. אורי לבוביץ השתייך לפלוגה ג', שמפקדה היה דדי, מפקד מחלקתו היה מילר.

עוד לפני תחילת הלחימה על בית הספר לשוטרים וגבעת התחמושת, בדרכה של המחלקה אל התעלה שיועדה להם בקרב, עצר לבוביץ בדרכו וחבש בחבישה ראשונה, פצועים מפלוגות אחרות.

המחלקה נכנסה לגבעת התחמושת דרך "הבית הארוך" הלכה לאורך תעלת הקשר הימנית לכיוון "בית הטלוויזיה" ובונקר הפיקוד של המוצב. המ"מ מילר הורה לחוליית המקלעונים לנוע בשטח הפתוח שמשמאל לתעלה, המ"פ דדי התמקם בעמדת הפיקוד הפלוגתית. לאחר מכן החל מטח כדורים שהגיע משמאל. מילר הורה לחוליית האבטחה לחזור בחזרה לשטח המוגן, אבל הם כבר יצאו לשטח הפתוח, ואש נפתחה עליהם. החייל איצקו נפגע מהאש.

חיילי המחלקה המשיכו לנוע קדימה, שני חיילים, שושני ושטיין, הגיעו לקרבת הירדנים, כדור פגע בעינו של שטיין והוא נפגע. לבוביץ זינק אליו מיד וטיפל בו. בעודו עושה זאת הגיע אליו קוקו שנפצע אנושות בחזהו, ולבוביץ טיפל בשניהם יחדיו, בסיוע חיילים אחרים במחלקה. המ"מ מילר טיפס מהתעלה הימנית לעבר הבית והסתבך בגדר התיל. החיילים הירדנים המשיכו לזרוק רימוני יד שפגעו בחיילים שבעורף.

==הדיווח על מותו==
אורי לבוביץ נהרג ב-6 ביוני 1967. רק ביום חמישי, 15 ביוני, דיווח קצין העיר על מותו להוריו המאמצים בקיבוץ גדות, לא נמסרה כל הודעה להורים בקריית מוצקין. ההורים המאמצים בקיבוץ הודיעו לקצין העיר שזה לא תפקידם להודיע למשפחה. אצל קצין העיר נרשם שנמסרה הודעה על מותו. ביום שישי, ה-16 ביוני, בעת שהמשפחה לא הייתה מודעת למותו, פרסמו החברים ליחידה הצבאית מודעת אבל בעיתוני הערב, המבכה את החברים שנהרגו במערכה על ירושלים. המודעה כללה 15 שמות של חללי פלוגה ג' גדוד 66, כולל השם רב"ט אורי ליבוביץ. במשפחת לבוביץ קראו רק את העיתון "דבר", ולא היו מודעים לידיעה בעיתונים. כל השכנים היו מודעים לידיעה הזאת אבל לא העזו להודיע למשפחה. רק במוצאי שבת ב-17 ביוני סיפר שכן קרוב למשפחה על מותו של אורי לבוביץ. ידיעה הגיעה למשפחה מקצין העיר רק ביום ראשון, 18 ביוני 1967. ביום שני, 19 ביוני, פורסמה מודעת אבל של מועצה אזורית הגליל העליון המודיעה על מותו ביחד עם בני יישובים אחרים במועצה. המודעה התייחסה אליו כאל אורי ליבוביץ מקיבוץ גדות.

בתקופה שבין מותו עד לידיעה הסופית על מותו שלחה המשפחה שתי גלויות לכתובת הצבאית עם המסר "אנחנו דואגים, צור קשר", שתי הגלויות הוחזרו למשפחה עם חותמת דואר "מוחזר לשולח" עם סימון המשבצת "סיים שירות" כסיבת החזרת דבר הדואר.

לבוביץ נקבר תוך כדי הקרבות, והמשפחה לא נכחה בהלווייתו. ההחלטה לקבור אותו בהר הרצל לא הייתה של המשפחה. הצבא אפשר להעביר לאחר מכן את מקום הקבר, אבל המשפחה החליטה להשאיר את הקבר בבית הקברות בהר הרצל כשההורים אמרו: .

==הנצחה==

אורי לבוביץ מונצח במספר אנדרטאות ברחבי ישראל. ב-2004 הפיקה העמותה להנחלת מורשת הצנחנים סרט לזכרו עם הכותרת אורי ליבוביץ ז"ל. בנוסף יצא ב-2015 ספר אורי לבוביץ, בהוצאת משרד הביטחון, אגף משפחות והנצחה.

בקיבוץ גדות שמו מופיע על גבי גלעד בבית הקברות של הקיבוץ, על גבי לוח האבן נכתב:. בעבר נקרא על שמו מתקן השמנים ששכן במסגריה שבקיבוץ.

בבית ספר אחדות בקריית מוצקין, חדר המדעים נקרא על שמו ונקרא "חדר אורי". הוריו יסדו קרן על שמו שמממנת רכישת ציוד ספציפי לבית הספר, הציוד שנרכש נושא עליו לוחית זיכרון, בערב יום הזיכרון מתקיים טקס בבית הספר אליו מוזמנות המשפחות התורמות, ובטקס נאמרים דברים על ידי המשפחות השכולות. שמו גם מופיע על גבי קיר זיכרון לנופלים בבית הספר.

בנוסף הוא מונצח באנדרטה לחללי חטיבת הצנחנים גדוד 66, הניצבת בגבעת התחמושת ובלוחית ההנצחה בגבעת התחמושת, בכיכר התותח בקריית מוצקין, שהיא אנדרטה לזכר בני המקום שנפלו במלחמת ששת הימים, ובבית יד לבנים בקריית מוצקין, באנדרטת הצנחנים כביש גדרה - צומת ביל"ו ליד תל נוף. באנדרטת חיל הרפואה לחללי חיל הרפואה בבית חולים 10 בחיפה, בבית יד לבנים בירושלים, בחדר הנצחה לסיירת צנחנים בבסיס הצבא בבית ליד, באנדרטת הקיבוצים לנופלים בני התנועה הקיבוצית ביערות מנשה ליד משמר העמק. בלוח הנצחת שמות הנופלים בהיכל הזיכרון הממלכתי לחללי מערכות ישראל, שנחנך באפריל 2017.

==גלריית תמונות==
{| align=center
|<gallery widths="200px" heights="170px" perrow="4">
שלט הנצחה מעבדת מדעים על שמו של אורי לבוביץ בבית ספר אחדות בקריית מוצקין.jpg|שלט הנצחה במעבדת המדעים על שמו של אורי לבוביץ, בבית ספר אחדות בקריית מוצקין, 2005
אורי אילנה ואבי שלושה אחים למשפחת לבוביץ.jpg|אורי מימין עם אחותו אילנה ואחיו אבי, 1963 לערך
קובץ:חלק מלוח הזיכרון ב"יד למגן" בקריית מוצקין הכולל את שמו של אורי לבוביץ.jpg|חלק מלוח הזיכרון ב"יד למגן" בקריית מוצקין. אורי לבוביץ, רביעי מלמעלה
קובץ:Flickr - Government Press Office (GPO) - Memorial for Fallen Paratroopers.jpg|אנדרטת גדוד 66 בגבעת התחמושת סמוך לאחר חנוכתה, מאי 1968. החייל אורי לבוביץ שקיבל את עיטור המופת מופיע ראשון למעלה בשורה השמאלית
Paratroopers Brigade memorial on Ammunition Hill with Uri Lebovitch name.jpg|האנדרטה לחללי חטיבת הצנחנים גדוד 66 הניצבת בגבעת התחמושת. מאי 2017
PikiWiki Israel 20978 Geography of Israel.JPG|האנדרטה לכלל הנופלים במערכה על ירושלים במלחמת ששת הימים, במוזיאון גבעת התחמושת. אורי לבוביץ מופיע בשורה 9 מלמעלה, קיצוני משמאל
גלעד בבית קברות גדות.jpgהאנדרטה בבית הקברות של קיבוץ גדות. על האנדרטה כתוב "גלעד לחברנו שאינם ולא נטמנו באדמתנו". שמו של אורי לבוביץ מופיע משמאל למטה.
The Cannon Monument (2).jpg|כיכר התותח בקריית מוצקין שהיא אנדרטה לזכר בני קריית מוצקין שנהרגו במלחמת ששת הימים. האנדרטה שוכנת בצומת הרחובות שדרות ויצמן, שדרות גושן ורחוב יששכר. אורי לבוביץ ראשון ברשימת השמות למעלה
Kibbutzim Memorial - Memorial to Fallen Kibbutz Members Six-Day War - Uri Lebovitch.JPG|אנדרטת הקיבוצים ללוחמי מלחמת ששת הימים, אורי לבוביץ מסומן באדום במרכז האנדרטה בשורה תחתונה
IDF medical corps memorial - Lebovitch Uri.jpg|שמו של אורי לבוביץ <small>(מסומן במסגרת אדומה)</small> על גבי אנדרטת חיל הרפואה בבית חולים 10 בחיפה, מסומן 12 מלמעלה בקבוצת החיילים שנהרגו בין השנים 1961–1970
</gallery>
|}

==ראו גם==
*גבעת התחמושת (שיר)

==לקריאה נוספת==
* אורי, חוברת זיכרון בשלושים לנופלו, קיבוץ גדות, 1967
* אורי. בדף פנימי: "אורי ליבוביץ ה-י"ח 6.6.67 - 31.1.46 שנה לנפילתו במערכה על שחרור ירושלים", קיבוץ גדות, 1968.
* משה נתן, המלחמה על ירושלים, הוצאת אותפז, 1968, עמ' 159–160
* מרדכי (מוטה) גור וגרשון גרא, ירושלים של הצנחנים - חטיבה 55 במלחמת ששת הימים, הוצאת מערכות: מפקדת החטיבה בסיוע מטכ"ל, קצין חינוך ראשי, ענף הדרכה והסברה, 1968, עמ' 24
* לזכר הבנים שנפלו במלחמת ששת הימים, המועצה המקומית קריית מוצקין, 1968, עמ' 19
* אשר נפלו במלחמה, הוצאת הקיבוץ המאוחד, 1968, עמ' 34
* מאריות גברו - ספר זיכרון לחללי חטיבת צנחנים 55, עורך: נחמן ס'. מערכת: מוטה גור ודני ר', הוצאת מפקדת החטיבה, תשכ"ח, עמ' 57
* מוטה גור, הר הבית בידינו - תחקיר ותיאור קרבות הצנחנים בירושלים בששת הימים, הוצאת מערכות, 1973, עמ' 138–140
* שי ארצי, 50 שנה למדינה חוברת הזמינה בספריית גבעת התחמושת, 1998, עמ' 8
* שאול ובר, גבעה נעלמה - הקרב על גבעת התחמושת הוצאת מערכות, 2003, עמ' 126
* דניאל נדב, רפואה בשישה ימים, הוצאת חיל הרפואה ומשרד הביטחון – ההוצאה לאור, 2007, עמ' 143
* בעוז רוחם - עיטורי הגבורה, העוז, המופת, צל"שי הרמטכ"ל ואותות הערכה מטעם הרמטכ"ל, התש"ח-התשע"ג 1948–2013, הוצאת משרד הביטחון - מנהל ההרכשה והייצור, 2014, עמ' 173
* ספר "אורי לבוביץ", הוצאת משרד הביטחון - מחלקת ההנצחה, בשיתוף עם: ארגון יד לבנים, אגף הכשרת עובדי הוראה - משרד החינוך, עיריית חיפה, מכללות אקדמיות לחינוך, ערכו: תלמידי בית הספר הטכני: עידן שוורצמן וולדי לוסב, 2015

==קישורים חיצוניים==

* 
* [http://xn----0hcbatdwddv8hsb.co.il/ אתר המוקדש לאורי לבוביץ]
* סרטון של העמותה להנחלת מורשת הצנחנים
* [http://refua.gal-ed.co.il/Web/He/WarsVictims/Page/Default.aspx?ID=28502 אורי לבוביץ] באתר "אנדרטת חיל הרפואה"
* [http://eshkol.gal-ed.co.il/Web/He/WarsVictims/Page/Default.aspx?ID=28502 רב"ט אורי לבוביץ ז"ל] באתר הנצחה של מועצה אזורית אשכול (כולל תמונות)
* [http://uri-lebovitch.ad-olam.co.il/ עד עולם - אתר הנצחה לאורי לבוביץ (1946-1967)]
* [http://www.gadot.org.il/cgi-webaxy/item?421 דף הנצחה לאורי לבוביץ] בקיבוץ גדות

==ביאורים==

==הערות שוליים==

קטגוריה:מעוטרי עיטור המופת במלחמת ששת הימים
קטגוריה:חיילי חיל הרגלים
קטגוריה:מעוטרי חטיבה 55
קטגוריה:ישראלים שהקריבו את עצמם
קטגוריה:גבעת התחמושת
קטגוריה:בוגרי בית הספר אחדות (קריית מוצקין)
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:בוגרי המחנות העולים
קטגוריה:חברי גרעיני נח"ל
קטגוריה:מועצה אזורית הגליל העליון: אישים
קטגוריה:ישראלים שנולדו ב-1946
קטגוריה:ישראלים שנפטרו ב-1967
קטגוריה:חיילי חיל הרגלים במלחמת ששת הימים